
El sistema funciona amb la sang i la suor de les nostres vides segrestades; 
com més invertim en sobreviure d’acord amb els seus supòsits, més difícil 
ens serà fer-ho d’una altra manera. Rescatar el nostre temps i energia de les 

2 IA ROSA DE IS VENTS 


Ed ito ria I 


Refundació 
del projecte 


Sembla que va ser ahir (abril 2006) 
quan escrivíem les primeres línies de 
l’editorial de la Rosa n° 0. Aquest pro¬ 
jecte que va néixer amb la voluntat de 
contribuir al debat i la formació dins 
del moviment llibertari català, en parti¬ 
cular, i dels moviments assemblearis en 
general, ha anat enfortint els lligams i el 
diàleg entre els col·lectius i les individu¬ 
alitats “Anarcoindepes”. 

Durant aquests anys la Rosa , amb pe¬ 
riodicitat irregular, ha publicat articles 
que han provocat reaccions diverses 
contribuint a que, si més no, es generés 
debat. 

Paral·lelament al treball propi de cada 
col·lectiu, que no ha estat poc, i dels 
CSOs (Can Vies i Kasal Okupat del 
Prat) als quals pertanyem, cada any 
no ha faltat la cita del Bloc Negre de 
l’Onze de Setembre: A part de Mani¬ 
festa-acció, es aquell cop de bany on 
ens trobem i on, entre d’altres coses, va 


néixer la necessitat de crear La Rosa dels 
Vents. 

Cal destacar també que durant el temps 
de vida de La Rosa hem viscut diver¬ 
sos fets que l’han afectada en major o 
menor grau:. La repressió policial sobre 
un company ha estat la nota negativa 
dins d’una dinàmica engrescadora: que 
Can Vies guanyes el judici, la “Fes¬ 
ta de la Terra” que organitza Catarko 
cada 23 d’abril, la propera reimpressió 
de “Anarquisme i Alliberament nacio¬ 
nal” (exhaurits els 1000 exemplars de 
la primera impressió), els blocs anti- 
autoritaris a les Diades valencianes, el 
“Febrer Llibertari”, la primera Edició 
de la “Universitat Lliure”, el naixement 
al País Valencià d’un projecte similar 
(http://lullal.wordpress.com/), una 
trobada internacional de col·lectius e 
individualitats “anacoindepes” i els nai¬ 
xements de pagines web i blocs (http:// 
www.difonlaidea.tk/, http://poblelliu- 
re.blogspot.com/) son algunes mostres. 

Tot això va generar una trobada que 
podríem qualificar de refundació de La 
Rosa dels Vents. En aquesta assemblea 
van participar Negres Tempestes, Ca¬ 
tarko i diverses individualitats) a més 


L’homo 

sapiens 


Abel fou pastor i Caín llaurador 
Gènesi III, 19 


Al Neolític l’home va canviar la seva 
estratègia de supervivència. Va passar 
d’estar adaptat a la natura i de subsis¬ 
tir basant la seva dieta en la recol·lecció 
i en la caça a una economia basada en 
l’agricultura i la ramaderia. Així va anar 
modelant la natura segons les seves ne¬ 
cessitats. 

El que es considera el primer animal 


domesticat fou el bé. Cap a l’any 8500 
a.C. els homes del creixent fèrtil, a l’ac¬ 
tual Irak, varen aconseguir que aquest 
deixés d’ésser salvatge. Gairebé de forma 
simultània, cap al 8400 a.C. a l’América 
del Nord es donen els primers signes de 
la domesticació del gos. Així, poc a poc, 
tots el animals que avui en dia malviuen 
a granjes-factoria i produeixen tones i 
tones de carn i d’altres productes per a 
la nostra espècie varen ser domesticats. 
Així, entre molts d’altres, podem tro¬ 
bar la cabra (el 7500 a Iran), el porc (el 
7000 a.C a Turquia), el bou (6500 a.C. 
a Grècia i Turquia), la llama (al 3500 
a.C. als Andes) o el burro (cap al 3000 
a Egipte). 

Com he dit a l’inici de l’anterior parà¬ 
graf el que es considera el primer ani¬ 
mal domesticat fou el bé. I no en va 


dels companys de l’Ullal que van voler 
participar de l’assemblea, tot enriquint- 
nos mútuament. En aquesta reunió es 
va acordar una reestructuració del pro¬ 
jecte, que a partir d’ara passarà a ser 
semestral. Farem només 2 números a 
l’any però que tindran molta més ex¬ 
tensió. Minvar la quantitat per millorar 
la qualitat. També variarà el disseny i el 
format, i pròximament, és crearà una 
pàgina web pròpia. 

Per tot això us animem a que formeu 
part d’aquesta nova Rosa, ja sigui es¬ 
crivint articles o difonent-la. Esperem 
que continuï creixent juntament amb 
la resta de projectes per tal de visualit¬ 
zar l’Independentisme Antiautoritari i 
l’Anarquisme als Països Catalans. 

rosadelsvents@gmail.com 


Independència sense límits! 



la cultura popular ja recull aquest fet 
d’alguna manera adjudicant a aquest 
animal gregari metàfores molt utilitza¬ 
des en el sentit de la seva mal·leabilitat 
i del fàcil que resulta conduir un grup 
sense que aquests pensin. Son molts els 
exemples que podem trobar: Per exem¬ 
ple a les metàfores que el cristianisme 
ha produït parlant dels pastors d’homes. 
Però en un sentit contrari, per exemple, 
també es pot parlar d ’ovelles negres per 
parlar d’aquells que no segueixen els 
dictàmens que la societat marca. 

Però insisteixo en el fet que dic animal 
que es considera el primer domesticat i no 
primer animal domesticat , doncs crec 
que el primer animal domesticat no 
fou el ja citat bé sinó que fou l’homo 
sapiens. Una domesticació que es va 
iniciar, segons el meu humil criteri, al 

llarg del llunyà procés d’hominització, 
que va quedar marcat amb Taparició de 
les creences i les jerarquies, i que es va 
accelerar de forma definitiva amb f inici 
del Neolític. Però un procés que, tan¬ 
mateix, encara no ha acabat. 

L’home actual és un ésser indestriable 
de la seva cultura, que el complemen¬ 
ta com individu. No és alguna cosa tan 
simple com una roba que pugui vestir 
a un home nu, sinó que fa que aquest 
individu sigui com és. Un home creix i 
es forma dins d’una cultura de tal for¬ 
ma que el seu propi intel·lecte aprèn a 
veure el món que el rodeja en funció de 
la seva cultura. 

Però aquesta pròpia cultura, en ocasi¬ 
ons, també fa de l’home un ésser-peça 
d’una maquinaria molt més gran que 
és la pròpia humanitat, de forma que 
fins a cert punt es pot arribar a tindré la 
sensació que qualsevol ésser humà po¬ 
dria ser substituït per un altre, doncs els 
propis condicionants de la seva situació 
ja farien que actués d’una determinada 
forma. Com els propis bens que no¬ 
dreixen un escorxador de proteïnes els 
homes nodreixen la societat. A qui l’im¬ 
porta la identitat del be?Jo sincerament 
crec que no és així. 

Però tornaré anys enrere, a l’inici de la 
Neolitització, on crec que es troba un 
punt bàsic d’aquest procés de domesti¬ 
cació humana. A l’etapa anterior l’ho¬ 
me no consumia més temps de la seva 
pròpia vida del que li era necessari per 
seguir vivint. Resumint, caçava o re¬ 
collia fruits quan li era necessari, o pel 
temps pel qual pogués mantenir aquells 
aliments. Al neolític amb la domesti¬ 
cació dels animals i el descobriment de 
l’agricultura es produeix un canvi fo¬ 
namental. El primer és la necessitat de 
treballar de forma continua. El segon és 
l’aparició d’una cosa desconeguda fins 
aleshores, els excedents. Si les collites 
acompanyen es poden obtenir més ali¬ 
ments dels que són necessaris i això per¬ 
met que el comerç experimenti un crei¬ 
xement molt gran. Això, però, també 
significarà el creixement de les diferen¬ 
cies socials, l’aparició de les classes no 
productores i de l’estructura jeràrquica 
de la societat. 


Amb la neolització també es produeix 
un fet nou, el sedentarisme. Els grups 
humans es poden permetre el fet de no 
dependre de les estacions de l’any ni de 
les migracions animals. Aquest fet, però, 
té una contrapartida. El creixement de 
les societats sedentàries, amb les seves 
classes no productives, necessita colo¬ 
nitzar nous territoris. Els caçador-reco- 
lectors poc a poc varen veure com els 
seus territoris es reduïen i es varen anar 
aculturant. Però aquest creixement de 
les societats va fer que les lluites terri¬ 
torials i pels recursos s’incrementessin. 
Fou l’inici de les grans guerres. 

Sovint s’ha concebut la història de la 
humanitat exclusivament des de la 
perspectiva del progrés, assumint el fet 
que qualsevol canvi sempre ha sigut un 
avenç. Avui, amb un planeta en una si¬ 
tuació greu, això ja no s’interpreta així. 
Per això el canvi de les societats paleolí¬ 
tiques a les neolítiques ja no s’interpre¬ 
ten igual que a l’inici del segle XX. 

De forma progressiva, amb el creixe¬ 
ment de les societats, de les jerarquies i 
de les estructures estatals l’home va anar 
perdent llibertat. Així al creixent fèrtil, 
amb l’aparició dels codis legislatius com 
el d’Hammurabi, es va certificar aques¬ 
ta domesticació de l’home sapiens. Els 
governants podien establir i deixar es¬ 
crit per al coneixement de tots els seus 
súbdits, allò que aquests podien fer o no 


i les penes amb les que aquests serien 
condemnats. 

L’home ja no era lliure. Esclau o no, 
era propietat dels seus governants. Les 
religions i les morals generarien el cor¬ 
pus de l’explicació de la seva falta de 
llibertat. Les corts de reis i governants 
es rodejaren de sacerdots i artistes que 
justifiquessin aquella superioritat. 

Per part dels governants calia mante¬ 
nir a l’home com a animal domèstic 
per poder assegurar els seus privilegis. 
I calia fer-ho a tota costa, per sobre de 
qualsevol consideració. Així doncs, per 
exemple, en el moment de l’inici de la 
metal·lúrgia les jerarquies s’asseguraven 
que les peces metàl·liques que ells ha¬ 
vien ostentat en vida fossin destruïdes 
o enterrades en el moment de la mort. 
Aquelles peces no podien propagar-se, 
doncs llavors deixarien d’ésser objectes 
distintius. 

L’home, com deiem, ha estat doncs el 
primer animal domèstic. Però com tam¬ 
bé dèiem en un principi, tot i aquest 
inici tan llunyà de la seva domestifica- 
ció, aquest és un procés encara no ter¬ 
minat. L’home, al més profund del seu 
cervell, manté els seus instints animals 
salvatges. La seva principal aspiració ha 
estat ser lliure i així ho ha demostrat al 
llarg de la història, en revoltes, en bu- 
llangues, en fugides de la realitat. ■ 



Maqueta d’una ciutat de la civilització Occidental a 30 anys vista. 




4 lADOSADELSVEMTS 


Setanta anys després de l’entrada de 
les tropes franquistes a Catalunya 
l’estudi de la l’abast total de la re¬ 
pressió feixista encara és obert. A 
dia d’avui, tot i els avenços de les 
investigacions en els darrers anys, 
moltes poblacions encara desco¬ 
neixen la totalitat dels seus veïns 
que foren víctimes del franquisme 
i a nivell global les xifres continu¬ 
en sent aproximades i augmenten a 
cada nou estudi. Quaranta anys de 
manipulació històrica i repressió 
dels vençuts per part de la dicta¬ 
dura van ser legitimats i ampliats, 
tres dècades més, per l’amnèsia i 
la impunitat imposada durant la 
transició. No és d’estranyar que en 
aquest context les investigacions 
sobre aquest període històric, en¬ 
cara avui dia, tinguin nombroses 
dificultats i entrebancs. Si tot un 
jutge mediàtic com Garzón, en un 
nou afany de notorietat i “maqui¬ 
llatge democràtic”, s’ha trobat tit¬ 
llat d’inconstitucional, que menys 
poden trobar-se els historiadors i 
investigadors anònims. 

En un intent polític de sortir com 
poden d’aquesta vergonya apareix 
a nivell estatal la mal denomina¬ 
da “llei de memòria històrica” del 
govern socialista, denunciada per 
totes les associacions que porten 
anys en la recerca i en la difusió de 
la memòria dels vençuts. Aquesta 
llei no és res més que una nova 
cortina de fum partidista per tor¬ 
nar a imposar un nou silenci sobre 
aquell període que ja van silenciar. 
Una nova llei de punt final que ni 
s’atreveix a anul·lar la legitimitat 
franquista, ni facilita les tasques 


d’investigació i ni molt 
menys buscarà cap tipus 
de responsabilitats. Per 
reconèixer la dignitat dels 
que van lluitar contra el 
feixisme no ens cal cap 
llei ni cap partit polític. 
Aquest exemple i digni¬ 
tat ja el coneixem nosal¬ 
tres. Aquest brindis al sol 
a aquestes alçades resul¬ 
ta una enèsima burla. A 
nivell català, l’exemple 
d’aquest “revisionisme progre” el 
tenim en el denominat “Memo¬ 
rial Democràtic”, que en el seu 
nom ja ens indica el seu principal 
objectiu: la legitimació de l’actual 
“democràcia” més que una recer¬ 
ca d’aquella memòria perduda. El 
més patètic de tot plegat és l’intent 
de convertir la lluita de milers de 
revolucionaris en una lluita per 
portar-nos aquesta “democràcia”. 
No senyors, la gran majoria no van 
lluitar per això, ni pel vostre sen¬ 
tit de la democràcia, ni pel vostre 
sistema capitalista, ni pel vostre 
Borbó, ni pel vostre estat, ni per 
mantenir les vostres butaques. Si 
no fos tan insultant fins i tot se¬ 
ria graciós l’esperpèntic espectacle 
donat pel conseller Saura amb el 
tema de l’anul·lació del judici de 
Companys. La recerca d’una foto¬ 
grafia oportunista li ha servit per 
demostrar quina importància dona 
a tot plegat. Passant-se per alt totes 
les demandes i lluites que durant 
aquests anys han mantingut moltes 
associacions per anul·lar definitiva¬ 
ment aquells sumaríssims, i el més 
bàsic i important, no només el de 
Companys, sinó el de tots i totes. 
Si amb el seu suposat antecessor 
polític ja actuen així, com no han 
d’actuar amb els milers i milers que 
no tenien tals “honors”? 

En quant a la repressió, l’obra de 
referència per apropar-se a xifres 
concretes del seu abast a Catalunya 
continua sent “La repressió fran¬ 
quista a Catalunya. 1938-1953” 
de Josep M a Solé i Sabaté. Aquesta 
tesi doctoral realitzada l’any 1985 

# \J ANYS 
DESPRÉS, 
TRENQUEM EL 
SILENCI, ATUREM 
LA MANIPULACIÓ 


Història 


és la que de moment inclou xifres 
més aproximades, tot i estar mi¬ 
nimitzades com demostren molts 
estudis locals que s’estan editant 
els darrers anys sobre la matèria, 
en cadascun dels quals augmenten 
les xifres per poblacions donades 
inicialment per l’autor. També cal 
dir que l’obra de Solé i Sabaté ens 
aproxima únicament a les víctimes 
mortals generades pel règim, és a 
dir, afusellats i morts als centres 
penitenciaris, la part més brutal 
d’aquesta repressió però no l’única 
com sabem. Encara queden molts 
buits documentals que ens xifrin el 
més exactament possible l’abast de 
tota aquella repressió, i tot i existir 
obres concretes que s’han aproxi¬ 
mat, l’ampli ventall repressiu ens 
porta a parlar del desconeixement 
exacte de tot el conjunt. Parlem del 
nombre total dels empresonats: a 
presons, batallons de treballadors, 
camps de concentració, batallons 
disciplinaris; el nombre de morts 
i desapareguts durant la guerra ci¬ 
vil: a la reraguarda, al front, pels 
bombardejos; el nombre d’exiliats, 
internats a camps nazis, allistats a 
la II a guerra mundial, maquis; el 
nombre de depurats dels seus ofi¬ 
cis, castigats, desnonats, jutjats, i 
un llarguíssim etcètera. 

La tesi de Solé i Sabaté xifrava en el 
període estudiat el nombre d’afu¬ 
sellats a Catalunya en 3.385 per¬ 
sones i un nombre de morts a les 
presons de 648, repetim que són 
xifres a la baixa, únicament dels 
casos testimoniats documental¬ 
ment i que es continuen revisant. 
Proporcionalment les comarques 
més castigades serien el Barcelonès 
(16.9% del total), Osona (4,7%), 
Bages (4,4%), Vallès Occidental 
(4,1%), Baix Llobregat (3,8%), 
Conca de Barberà (3,6%) i Garri¬ 
gues (3,5%).El perfil de l’afusellat 
era el d’un home amb una mitjana 
d’edat de 38 anys, en la gran majo¬ 
ria pagesos, tant pel nivell de ma¬ 
joritària presència que hi havia en 
aquella època del sector com per la 
persecució sobre aquest col·lectiu, 

inclús prou gran proporcionalment 
en les zones més industrialitzades 
on l’obrerisme fabril era majoritari, 
i foren en la seva majoria homes ca¬ 
sats amb descendència. Seria entre 
els anys 1939-1940 quan es donari¬ 
en el 85% de tots els afusellaments, 
constatant aquesta bogeria repressi¬ 
va de l’immediata postguerra, una 
persecució selectiva que ompliria les 
presons fins a nivells inimaginables 
i que només es rebaixaria un cop 
executada la feina assassina i quan 
a l’estat li va ser insostenible man¬ 
tenir econòmicament aquell nivell 
d’empresonament salvatge, no per 
cap motiu humanitari. 

Un fet interessant estudiat per l’au¬ 
tor foren les militàncies dels afuse¬ 
llats, val a dir que de 1.062 no en 
troba cap filiació, d’entre les cone¬ 
gudes les proporcions són ben il- 
lustratives: CNT-FAI-JJLL (848), 
ERC (739), PSUC (134), POUM 
(130), Unió Rabassaires (81), CR 
(50), UGT (39), Diversa (25) i Es¬ 
tat Català (24). La constatació de la 
repressió sobre la militància anar- 
cosindicalista queda demostrada de 
forma contundent, així com també 
es veu en les xifres que existeixen 
d’empresonats, morts al front i exi¬ 
liats. Darrerament existeix un re- 
visionisme que intenta minimitzar 
aquest fet, val a dir que no parlem 
des del sectarisme o la propaganda 
quan constatem que l’esforç lliber¬ 
tari contra el feixisme va ser enor¬ 
me i castigat de forma brutal, són 
dades objectives per qualsevol que 
se les vulgui mirar i no calen gaires 
comentaris, però sembla mentida 
que haguem de reiterar el que és 
obvi a aquestes alçades. Reincidint 
en aquesta idea, una altra de les in¬ 
terpretacions revisionistes que s’han 
utilitzat com un fals tòpic i que avui 
en dia alguns s’entesten en fer-lo 
perdurar, és considerar l’anarcosin- 
dicalisme com un fet de “forasters”, 
és a dir, gent de fora, immigrants, 
un intent de criminalitzar-lo en la 
seva idea xenòfoba de que tot el que 
és forani és perjudicial. Les xifres de 
l’origen dels afusellats també cons¬ 


tata aquesta falsedat, de tots ells 
2.625 eren nascuts als Països Cata¬ 
lans, concretament 2.506 al Princi¬ 
pat i 119 al País Valencià i Ses Illes, 
darrera i a molta distància venen: 
Andalusia (133), Múrcia (116), 
Castella-Lleó (89) i Aragó (78) com 
les més representatives. En aquest 
cas les xifres també són incontes¬ 
tables trencant un altre tòpic, i no 
els fa ni millors ni pitjors per néixer 
a una o altra banda, simplement 
constata i demostra un fet. 

Dos exemples concrets per explicar 
que són masses anys de manipula¬ 
ció històrica que ha anat omplint la 
memòria d’idees i mites falsos, in¬ 
clús quan existeixen xifres evidents 
que les desmenteixen. La dreta fran¬ 
quista no s’ha cansat mai de mentir, 
i bé parlen hipòcritament de no 
remoure “les ferides del passat”, els 
mateixos que cada 12 d’octubre de¬ 
uen celebrar únicament que aquell 
dia estan vius o fa sol, o simplement 
infecten de propaganda reaccionària 
amb els seus “historiadors” llunàtics 
de la COPE. Però davant d’ells se’ns 
vol presentar com assenyat un nou 
revisionisme més subtil, sota una 
màscara de progressisme, d’aquells 
mateixos que en 30 anys no han fet 
res i que ara volen aparentar que fan 
alguna cosa sense fer absolutament 
res. L’únic que estan fent és trans¬ 
formar i manipular els fets demos¬ 
trables d’aquells anys per legitimar 
una visió “d’esquerres” coincident 
amb la del poder actual, apropiant- 
se de les víctimes del bàndol vençut 
i convertir-los a tots en lluitadors 
pels containers de reciclatge, els 
carrils bicis i les ordenances cívi¬ 
ques si és precís. Si coneixem ci¬ 
entíficament les dades, si sabem el 
que va motivar a aquells lluitadors 
a agafar les armes contra el feixisme 
fent una revolució social, ens dona¬ 
rem compte que els que tenen por 
a que se sapiga tota la veritat el més 
exhaustivament possible són els que 
ja van pactar silenciar-la, tant d’un 
cantó com d’un altre. No ens han 
de fer caure de nou en el parany, la 
memòria històrica no la defensarà 


cap partit polític ni cap llei, la me¬ 
mòria històrica no es pacta. Es fei¬ 
na d’historiadors, d’investigadors i 
és feina científica, no de propagan¬ 
distes, ni partidistes, ni legitima- 
dors de poders oficials. Reivindicar 
l’exemple i la lluita llibertària i re¬ 
volucionària d’aquells anys vol dir 
lluitar per que tots els investigadors 
tinguin absoluta llibertat per fer la 
seva feina i elaborar amb un treball 
metodològic rigorós unes xifres que 
parlen per si soles, acabar amb tots 
els entrebancs burocràtics que ens 
trobem diàriament i poder accedir 
lliurement a tota la documentació 
que encara és inaccessible. Quan 
aquestes xifres són mostrades no 
cal afegir gaires més comentaris des 
del punt de vista científic, les evi¬ 
dències del que va succeir i suposar 
tot aquell període esdevenen massa 
clares, a partir d’aquí les discussions 
subjectives i les interpretacions dei¬ 
xaran a cadascú al seu lloc. ■ 

Lectures 


^5 pot ser 
anarquista 
sense ser 
feminista? 


“Sigueu doncs oberta i plenament 
anarquistes , i no un quart , un vuitè o un 
setzè d’anarquista ., ^ mateixa mane¬ 
ra que ses un quart, un vuitè o un setzè 
d’agent de canvi” 

De J. Déjacque a P. J. Proudhon 

Masclista, però anarquista? Hem po¬ 
gut llegir en un article titulat “La cadena 
o les calces” signat pel Grup Llibertari 
d’Ivry les següents paraules a propòsit 
de Proudhon: “Es pot ser anarquista i 
defensar el pitjor dels masclismes”. Es 
possible, però el que no diuen els autors 
de Particle és si tal declaració és legíti¬ 
ma. Joseph Déjacque, fa més d’un segle, 
era més radical quan interpel·lava així 
Proudhon (admirant-lo, d’altra banda): 
“No es consideri anarquista o sigui-ho 
fins al final”. Em sembla interessant fer 
un breu viatge al segle XIX a fi de veure 
quins eren per llavors els vincles entre 
anarquisme i feminisme. En efecte, si 
la misogínia de Proudhon ha consti¬ 
tuït durant molt temps un referent per 
a la classe obrera, s’oblida molt sovint 
que en altres èpoques es van elevar al¬ 
tres veus que van ser compreses. Joseph 
Déjacque o André Léo, responent a les 
tesis inadmissibles (i no anarquistes) de 
Proudhon, van demostrar fins a quin 
punt els àmbits polítics i privats estaven 
indisociablemente lligats i van afirmar 
que un no es pot considerar anarquista 
si no és feminista. Em sembla impor¬ 
tant recordar aquests vells debats de fa 
més d’un segle, perquè si amb freqüèn¬ 
cia ens lamentem que els anarquistes 
hagin estat eliminats de la història ofici¬ 
al, oblidem també dir que els anarquis¬ 
tes feministes formen part de la història 
de l’anarquisme... 


Els vincles entre feminisme i anar¬ 
quisme el segle XIX 

Si sobre la qüestió del feminisme els 
anarquistes del segle XIX han estat per 
darrere de les seves idees revolucionàri¬ 
es, i si, seguint Proudhon, es van sentir 
nombroses declaracions antifeministes 
en els mitjans revolucionaris, anarquis¬ 
tes o socialistes, existeix no obstant això 
un corrent feminsta que s’oposa, en el 
si mateix de l’anarquisme, a la ideologia 
dominant. Es pot considerar que neix 
amb Joseph Déjacqu, que s’enfronta a 
Proudhon en el tema dels drets de les 
dones. 

Joseph Déjacque (1821-1864) pot 
ser considerat deixeble de Proudhon i 
de Fourier. Pierre Leroux veu en ell el 
principal representant de l’anarquisme 
a França. En un article sobre els orígens 
de les teories socialistes (1885) va es¬ 
criure: “Ja no és Proudhon, en efecte, el 
que pot representar avui a aquesta sec¬ 
ta, a causa de la conclusió final (la dona 
esclava de l’autoritat marital) a que ha 
donat lloc. En feia falta un altre. L’es¬ 
tendard de la llibertat és avui a les mans 
d’un dels seus deixebles, d’un anarquis¬ 
ta molt més seriós que ell. Es tracta de 
Déjacque” 1 . En una carta dirigida a 
Proudhon el maig de 1857, Déjacque 
demostra com Proudhon, en negar els 
drets de les dones, es mostra “igual que 
els seus amos”. Déjacque planteja el 
repte essencial de la igualtat dels sexes: 
una revolució que fa desaparèixer una 
forma d’alienació, però que deixa sub¬ 
sistir una altra forma de dominació, no 
és tal. La família que defensa Proudhon, 
basada en l’ordre patriarcal, “concedeix 
al patriarcat el mateix que el govern re¬ 
presentatiu és per a la majoria absoluta”. 
L’esclavitud de la dona té conseqüències 
alhora directament polítiques (parlem 
aquí del principi d’autoritat absoluta) i 
morals: de la mateixa manera que cap 
home no pot ser lliure sense que ho 
siguin els altres, cap ser masculí podrà 

1 Joseph Déjacque és un dels primers, 
al costat de Proudhon, en reivindicar el terme 
anarquista (després de la revolució de 1848); 
d’origen popular i autodidacte va elaborar i va 

publicar, ell sol, Le libertaire a l’exili. 


considerar-se independent mentre man¬ 
tingui les dones en situació d’inferiori¬ 
tat, perquè “qui ha estat alletat per una 
esclava tindrà sang d’esclau a les seves 
venes”. Negar els drets i la intel·ligència 
de la dona és reproduir el que fan els 
burgesos i aristòcrates quan neguen els 
dret i la intel·ligència al proletariat. 

Però no va ser l’únic, a finals del se¬ 
gle XIX, que va insistir en la construcció 
de la igualtat entre homes i dones com a 
condició de l’anarquisme. A La conques¬ 
ta del pa (1892), Kropotkin insisteix en 
l’alienació produïda pel treball domès¬ 
tic, i s’enfronta explícitament als revo¬ 
lucionaris que volen Palliberament del 
gènere humà sense treballar pels drets 
de la dona. Esmentarem igualment An¬ 
dré Léo, una de les escasses feministes 
properes a l’anarquisme. Ella no només 
lluita al terreny de les lleis, sinó tam¬ 
bé en el de les mentalitats. Lluny de 
limitar-se a exigir el sufragi universal, 
s’oposa sobretot als revolucionaris poc 
conseqüents: els revolucionaris del car¬ 
rer són moltes vegades reaccionari a les 
seves llars. Ataca, per tant, al sistema 
patriarcal en La dona i els costums. En 
Monarquia o llibertat escriu en resposta 
a les tesis misògines de Proudhon, on 
denuncia als anomenats partidaris de la 
llibertat que es converteixen en dèspo¬ 
tes quan entren a les seves cases, i afir¬ 
ma que un Estat en el qual la dona està 
oprimida no pot ser sinó autoritari. 

Aquest gènere de crítiques ha estat 
llargament recollit als diaris de l’època, 
especialment en els de Jean Grave. La 
Révolte , per exemple, reprodueix el 17 
de febrer de 1889 una carta d’un lector 
que s’indigna perquè “els pitjors revo¬ 
lucionaris (certs revolucionaris) són so¬ 
birans no solament a la llar i a la taula, 
sinó també al llit, on transformen les 
seves dones en prostitutes”: En Le Tri- 
mard , el 1896, l’escriptor anarquista 
Mécislas Golberg denuncia el fet que 
la dona hagi estat situada en el rang 
de la propietat, i invoca els revolucio¬ 
naris: “Nosaltres, éssers socials i anti- 
familiars, hem de fer abans que res la 
dona conscient de la seva força social”. 
Golberg va més enllà en esbossar una 
visió radicalment diferent de la sexuali¬ 
tat. A diferència d’altres col·lectius poc 

&er què sóe 
anarquista? 

(*) 


Sóc anarquista, no perquè 
cregui en un futur mil·lenni on les 
condicions socials, materials i culturals 
seran absolutament perfectes i no 
necessitaran cap millora més. Això és 
impossible, ja que l’ésser humà mateix 
no és perfecte i per tant no pot engendrar 
res absolutament perfecte. Però crec en 
un procés constant de perfeccionament, 
que no acaba mai i només pot prosperar 
de la millor manera sota les possibilitats 
de vida social més lliures imaginables. 
La lluita contra tota tutela, contra tot 
dogma, el mateix si es tracta d’una 
tutela d’institucions o d’idees, és per a 
mi el contingut essencial del socialisme 
llibertari. També la idea més lliure 
està exposada a aquest perill, quan es 


inclinats a abordar els problemes de la 
vida sexual, els anarquistes consideren 
sovint l’alliberament sexual com a part 
de Pemancipació integral de l’individu. 
A les seves Cartes a Alexis (història senti¬ 
mental d’un pensament) podem llegir, al 
capítol titulat “De l’amor”, el següent: 
“L’amor és el sentiment que una volun¬ 
tat estranya ens dóna de la nostra prò¬ 
pia voluntat. Sovint es produeix entre 
persones de sexe diferent, altres vegades 
entre gent del mateix sexe. Això impor¬ 
ta poc en el fons [...] jo crec que home 
i home, o dona i dona poden formar 
també una unitat. Es ridícul creure que 
tota divisió de la matèria viva estableix 
contradiccions”. 

Veiem, doncs, que fins i tot al segle 
XIX, hi ha suficients anarquistes cons¬ 
cients del vincle entre política i sexu¬ 
alitat, que han comprès la necessitat 
d’un feminisme anarquista, per poder 
dispensar d’aquest tema a Proudhon. 

Caroline Granier (Le Monde liber- 
taire , núm. 1344 , 29 de gener- 4 de fe¬ 
brer de 2004) 


converteix en dogma i no és accessible 
ja a cap capacitat de desenvolupament 
interior. On una concepció es petrifica 
en dogma mort, comença el domini de 
la teologia. Tota teologia es recolza en 
la creença cega en el ferm, l’immutable, 
i l’irreductible, que és el fonament de 
tot despotisme. On arriba això, ens 
ho mostra avui l’URSS, on fins i tot 
es prescriu a l’home de ciència, al 
poeta, al músic i als filòsofs el que han 
de pensar i crear, i això en nom d’una 
teologia d’estat omnipotent, que exclou 
tot pensament propi i intenta introduir 
amb tots els mitjans despòtics l’era de 
l’home mecànic. 

Que també a les nostres files 
hi ha éssers que han estat atacats per 
aquesta pesta i que volen prescriure 
a cada un el que ha de pensar, no és 
certament encoratjador, però tampoc no 
ha d’espantar-nos. El millor que s’ha de 
fer és no tenir en compte tals pretensions 
jactancioses i seguir tranquil·lament 
el propi camí. Cap de nosaltres, ni 
tan sols el millor, no té per ofrenar 
veritats absolutes, ja que no existeixen. 
Les il·lusions només compleixen la 
seva comesa quan estan inspirades 
per l’esperit de la tolerància i de la 
comprensió humana i no pretenen cap 
infal·libilitat. Si no és així, totes les 
discussions són poc fructíferes i només 
serveixen per perdre un temps que 
podria ser millor emprat. 

Mai en la meva vida no he estat tan 
fermament persuadit com ho sóc avui 
de l’exactitud interior de les nostres 
concepcions. Justament per això, 
quan un nou absolutisme brutal del 
pensament amenaça enverinar totes 
les branques de la vida social, és precís 


defensar amb totes les forces el gran 
tresor ideal dels nostres precursors. 
Però això no es fa elevant cada frase 
dels nostres grans pensadors (escrita fa 
100 anys i fins i tot fa 50 anys), amb 
aferrissament unilateral, a la categoria 
d’una veritat absoluta, sinó aplicant a 
tots els nous problemes de l’era novísima 
la filosofia de la llibertat, i buscant per a 
ella una actuació pràctica. L’Anarquisme 
no és un sistema tancat d’idees, sinó 
una interpretació del pensament que es 
troba en constant circulació, que no es 
pot oprimir en un marc ferm si no es vol 
renunciar a ell. Això és el que va sostenir 
sempre Max Nettlau i el que no hauríem 
d’oblidar mai. Cada un de nosaltres no 
és més que un ésser humà, i com tal 
exposat a l’error. Tots aprenem només 
per les experiències, els uns més, els altres 
menys. Però els Papes petits o grans que 
ens volen prescriure el que hem de pensar, 
no tenen feliçment encara cap valor en 
el moviment llibertari. La línia pura 
s’adapta als homes del Kremlin i als seus 
adeptes, però no certament a nosaltres. 
Per aquesta raó caldria examinar tota 
opinió i respectar-la, mentre sorgeixi 
d’una convicció honrada. El que 
s’estima a si mateix, estima també els 
altres. Aquest és el fonament natural de 
totes les relacions humanes, l’únic que és 
obligatori també per a nosaltres. 

(*) Nota: Cal tenir en compte que aquest 
text fou escrit molt abans de la desaparició de 
l’URSS. Tot i això, a dia d’avui, podem situar- 
lo en la creixent dogmatització no només del 
comunisme autoritari sinó de certes corrents de 
l’anarquisme. 

Rudolf Rocker (anarcosindicalista, 
escriptor i activista alemany. 1873- 
1958). 

Col·laboracions 


Anarquisme 
■ ■ ■ ■ 

■ 

EBili 



L’autodeterminació és un dels eixos centrals del discurs 
independentista. Els mitjans llibertaris, en canvi, han vist amb 
poques simpaties l’adopció d’aquest terme, per considerar que 
està carregat de connotacions estatistes. 

Nosaltres considerem que aquestes reticènces obeeixen 
principalment a una confusió elemental respecte al que és un 
Estat i la naturalesa de la crítica anarquista a aquesta formació 
social. 

L’anarquisme (front el que moltes vegades es segueix repetint com 
argument definitiu per a rebutjar el concepte d’autodeterminació) 
no es proclama contrari a les divisions administratives. 

És un error fonamental confondre unitat administrativa, o 
administració, amb Estat. L’anarquisme no rebutja la presa de 
decisions sobre els assumptes col·lectius, ni la distribució de bens 
i serveis, ni l’ordre públic, si no que col·loca aquestes potestats 
en mans de la col·lectivitat, organitzada horitzontalment a partir 
d’unitats de base amb un funcionament de democràcia directa. 

Tanmateix, l’anarquisme tampoc està “contra les fronteres”, així en 
abstracte. El municipi lliure o el sindicat de ram, realitats de base 
que tradicionalment s’han considerat els pilars que sustentarien 
la reconstrucció anarquista de la societat, son institucions amb 
autonomia per a decidir sobre totes les qüestions relacionades amb 
la seva “jurisdicció” i lligades al conjunt per un pacte associatiu, 
de solidaritat. Té uns límits ben definits (“fronteres”) que els 
diferencien de les demarcacions d’altres sindicats o municipis. 
Es coneix on acaba el Sindicat del Metall i on el de la Neteja, 
on comença Premià i on finalitza Vilassar. Per suposat, això no 
és impediment per a que siguin realitats en constant revisió 
i evolució, factors que, en una societat llibertaria plenament 
realitzada, estaria en gran mesura subjecta a l’arbitri dels seus 
integrants en funció dels seus anhels, afinitats i necessitats. 

Queda la qüestió de com podem auto-determinar-nos avui, de 
com podem combatre la hetero-determinació que vivim a tots 
els nivells. És precisament potenciant, en tots els àmbits, realitats 
antagòniques a les del capitalisme, enfortint embrions de poder 
popular, autogestionari, com son associacions de veïns, sindicats, 
consells escolars... com podem autodeterminar-nos. Traçant 
col·lectivament les estratègies que ens permetin avançar enfront 
al capitalisme, enfrontant al poder de les classes dominants 
i construint el de baix, l’horitzontal, el que col·loca en mans 
de tots allò que aquells qui “tallen el bacallà” li arrabassen a la 
col·lectivitat en el seu propi benefici. 


Grup Arrels 
grup.arrels@gmail.com 


La crisi del 
capitalisme a 
la Mediterrània 
oriental 


Que l’arbre de les matances sionistes a Palestina 
no ens tapi la visió global del bosc antagonista de 
la revolta social autònoma hel·lènica. Avui el cen¬ 
tre mundial de confrontació capitalista en aquest 
moment històric de la lluita de classes sota l’estat 
de malaltia terminal del capitalisme es troba situat 
a la Mediterrània oriental. Per una banda, les dre¬ 
tes i les esquerres del Capital pateixen l’atac pre- 
insurreccional del proletariat a Grècia i les illes de 
l’Egeu en un procés prerevolucionari creixent que 
podria aconseguir un marc europeu sempre que 
les formacions socialdemòcrates i l’esquerranisme 
més oportunista siguin desplaçats del seu control 
dels moviments socials per l’autoorganització co¬ 
munista llibertària del proletariat acompanyat pels 
sectors autònoms del pronunciament estudiantil 
contra la modernització capitalista de l’educastra- 
ció i del control burgès del saber. 

A l’altra costat de la Mediterrània oriental, diver¬ 
ses fraccions armades de la burgesia jueva i àrab 
lideren una contesa sagnant sota les bombes i les 
canonades dels tancs de l’Estat sionista i la con¬ 
tesa entre Al Fatah i Hamas que es tradueix en la 
matança del proletariat de Palestina. Les burgesies 
de l’Estat sionista, d’Al Fatah i Hamas s’enfronten 
per aconseguir el domini capitalista de la regió en 
un marc en que l’imperialisme occidental intenta 
un fugida endavant de la depressió capitalista per 
mitjà d’una tercera guerra mundial interimperia- 
lista a partir de la provocació sionista davant el 
règim burgès que domina Iran. 

A casa nostra, cal estar alerta davant aquest con¬ 
text mediterrani euroasiàtic, ja que en comptes de 
tapar el ressò de la revolta social hel·lènica amb la 
sang palestina cal orientar qualsevol mobilització 
social dins del full de ruta de la insurgència del 
proletariat a Grècia i les illes de l’Egeu. No deixem 
aïllar la revolta social hel·lènica amb el pretext de 
la contesa bèl·lica a Palestina. La revolució prole¬ 
tària contra el sionisme i les burgesies d’Al Fatah 
i d’Hamas és el camí llibertari per aquesta regió 
asiàtica de la Mediterrània oriental. 

El proletariat haurà d’aixecar-se contra la ideo¬ 
logia de Javè. Davant l’agressió militar sionista a 
Gaza i la matança jueva de la població palestina, 

oprimida per la seva burgesia nacional 
d’Al Fatah i d’Hamas, solament podem 
manifestar el nostre major odi al mo- 
noteisme d’Estat i a les nocives i per¬ 
verses ideologies emanades de la Bíblia 
i el conjunt de doctrines judaiques que 
varen inspirar la Inquisició catòlica, el 
nacionalisme sionista i Fintegrisme is¬ 
làmic. El company M. A. Bakunin, un 
socialista revolucionari hegelià i anti- 
teologista ateu, va manifestar en el seu 
temps el perill de qualsevol ideologia 
o pràctica relacionada amb la cultura 
derivada de la creença amb Javè, que 
aquest estimat camarada eslau conside¬ 
rava que era un pensament intolerant i 
absolut d’un déu venjatiu fins a la follia 
('L’Estat i l’Anarquia). En aquest sen¬ 
tit, considerem urgent la destrucció de 
tota forma d’Estat monoteista, com ara 
l’Estat sionista d’Israel, i de tota ideo¬ 
logia bíblica o inspirada en el venjatiu, 
intolerant i absolut Javè, déu dels exèr¬ 
cits d’Israel, encara que adopti la forma 
socialdemòcrata o laborista, tot plegat 
un Estat capitalista guerrer creat per les 
potències imperialistes occidentals per 
dominar l’economia política i la mobi¬ 
litat energètica i mercantil en una signi¬ 
ficativa regió d’alt interès geoestratègic 
euroasiàtic i també africà. Altres estats 
teològics són el Vaticà i l’Estat iranià. 

La mediàtica de TV Pilar Rahola, cofun¬ 
dadora del Partit per la Independeència, 
antiga diputada de l’ERC, membre de 
la Fundació Acta, antic quadre literari 
de Proa i -de minyona, quan co¬ 
mençava els seus estu- 
li agradava el PSUC 
o l’extrema esquerra 
del temps de la Tran¬ 
sició- afiliada a Ofi¬ 
cis Diversos de la 


A nivell de lobby econòmic, cal esmen¬ 
tar Mango, dels germans Andic; Medi- 
apro, de Soros, Sorrell, Romy, Roures 
(antic dirigent de la LCR - ETA Sisena 
Assemblea) i Benet; WPP Iberia, de 
Sorrell i Bassat; l’imperi de bars i res¬ 
taurants a la Rambla de Barcelona del 
mafiós israelià Malxas Tetruaixvili (as¬ 
sessorat per l’ex diputat i ex conseller de 
CiU Fernàndez Teixidor, antic militant 
de la Lliga Comunista) i Giaco Ventu¬ 
ra, fundador de la Cambra de Comerç 
Catalunya - Israel, mentre que a nivell 
polític transversal tenim la Fundació 
Catalunya Oberta, el nucli neoconser- 
vador de CDC, que impulsen els cris¬ 
tians 'sionistes’ per aconseguir aplegar a 
Palestina tothom que cregui que forma 
part del poble elegit per Javè, on Jordi 
Pujol fa de pal de paller autòcton del 
Mossad, doncs la Intel·ligència d’Israel 
compta amb la col·laboració patriòtica 
voluntària de l’empresariat sionista que 
hi ha a Catalunya o a qualsevol banda 
del món, tot plegat amb un paper des¬ 
tacat del jueu David Madí, cap de l’àrea 
de Comunicació i Estratègia de CDC, 
amb l’ajuda de l’advocat Fernàndez Tei¬ 
xidor i de l’antic cap de la Corporació 
Catalana de Ràdio i Televisió Vicenç 
Villatoro. 

En aquesta trama sionista també cal es¬ 
mentar el camaleònic Miquel Sellarès, 
que en el seu moment va fer adoptar 
el model de la Intel·ligència de 'guer¬ 
ra freda de l’antiga República Fede¬ 
ral Alemanya i del servei israelià del 
Mossad -amb una decoració 

estètica de la Poli¬ 
cia a Cavall del 


Canadà- per refundar el cos dels Mos¬ 
sos d’Esquadra - Policia Autònoma de 
Catalunya, antic director de la revista 
nacionalista 'Debat Nacional’ i presi¬ 
dent del Centre d’Estudis Estratègics 
de Catalunya, un nacionalista que vol 
un Estat capitalista català membre de 
la NATO i defensor d’Israel, cosa que 
fa utilitzi el lobby sionista casolà per 
intentar aconseguir la quimera que 
l’imperialisme nord-americà accepti 
un futur Estat català, igualment que 
el lobby sionista que hi ha dins l’ERC, 
com ara la figura intrigant de Jaume 
Renyer, que va participar en la reunió 
-a la Catalunya-nord- amb la direcció 
d’ETA, al costat de Carod-Rovira, una 
manera en que Israel de pogués contro¬ 
lar, al mateix temps, les activitat d’ERC i 
de l’esquerra patriòtica d’Euskal Herria. 
El lobby sionista d’ERC aplega quadres 
polítics de tots els sectors del patit, com 
ara l’esmentat Renyer o l’antic conseller 
del tripartit Carretero, cosa que fa que 
es tracti d’una força activa en aquesta 
formació nacionalista. 

Fora de l’àmbit de CDC o d’ERC, tro¬ 
bem la influència sionista de Mediapro 
al seu diari -’Publico’-, encara que de 
manera sutil, i, a l’altre extrem, el perio¬ 
dista sionista Juan Carlos Girauta, el ca¬ 
talà de la COPE i de 'Libertad Digital’, 
que igual que Rahola, defensa a capa 
i espasa el terrorisme d’Estat d’Israel a 
Gaza. Per la seva banda, Pilar Rahola 
és un producte de l’enginyeria sionista 
sorgida de la Fundació Acta, que va ser 
una factoria d’idees de l’entorn de Jordi 
Pujol, sota el control ideològic dels des¬ 
tacats sionistes catalans Vicenç Villato¬ 
ro i Joan B. Culla, però que poc a poc 
va perdre activitat. 

Miquel-Dídac Pinero 



CNT de Badalona, inten¬ 
ta ocultar el terrorisme d’Estat sionista a 
Gaza en els escrits doblament pagats, per 
Israel i per l’empresa de 'La Vanguardia, 
cosa que ens obliga a denunciar el lobby 
econòmic sionista a casa nostra i la seva 
xarxa política transversal. 

Ressenyes 


Ni NjílLiI ni Sclnuna S^nti 

Ell (Jamp. ii:u an>\ ,1 -upmki critica 

|> ■:ili M.i:l. l·iinl 



Títol: Ni Nadal ni Setmana Santa. El Camp: deu anys d’opinió crítica 
Autor: Jordi Martí i Font 

Any de publicació: 2008 

Editorial: Riu Blanc. Col·lecció Estructures 

Pàgines: 226 

Les que vivim a Barcelona i la seva Àrea Metropolitana, inconscientment o no, solem 
pecar del mateix centralisme que critiquem de l’Estat espanyol. Així, poca cosa sabem 
dels MMSS dels diferents indrets de la resta dels PPCC. Aquest llibre és una molt bona 
eina per a escombrar aquest centralisme dels nostres caps. I també ho és per conèixer, 
a través dels articles que recull, què és el que hi ha a El Camp, quines lluites han portat 
a terme els últims déu anys i quines són les problemàtiques amb les que s’enfronten. 

En Jordi col·labora amb els mitjans La Directa i El Triangle i coordina la publicació 
Catalunya, òrgan d’expressió de la CGT de Catalunya. A més, manté el bloc Prendre la 
Paraula on recull les seves impressions i articles. 


Títol: La societat industrial i el seu futur (El manifest d’Unabomber) 

Autor: Theodore J. Kaczynski 

Any de publicació: 2008 
Editorial: Difon la Idea. 

Pàgines: 1 12 

‘La Societat industrial i el seu futur’, difon un ombrívol i dramàtic diagnòstic sobre el 
present i el futur dels individus davant l’avanç de la societat industrial actual. Analitza 
la problemàtica social a partir dels conflictes de motivació i poder que genera el 
sistema vigent i la definitiva pèrdua de llibertat que ens ofereix el futur sota aquest 
sistema en mans de la tecnologia. El rol dels científics, empresaris i grups esquerranistes 
no s’escapen al seu anàlisis- La conclusió és una proposta revolucionària per destruir 
el sistema tecnològic-industrial actual, delineant una estratègia amb diversos cursos 
d’acció per assolir-lo. 

La crítica que fa de l’esquerranisme és molt dura, però tot i així, a qui es pugui sentir 
ofès per la mateixa, li aconsellem que segueixi llegint ja que el més interesant del 
manifest és la crítica que fa de la societat tecnològica-industrial. 

Activitats 

Des de que va néixer el projecte de La Rosa dels Vents, no hi ha hagut cap Diada de T11 de setembre que no contés amb un nou número de la publicació. 
De nou, el bloc antiautoritari va estar present a la mani de la tarda. L’eix principal d’aquest any va estar la critica a la commemoració dels 800 anys del 
naixement de Jaume I “el Conqueridor” i tot allò que representa, tant des de el punt de vista de tots aquells pobles que van haver de patir la seva cobdícia 
imperialista, com la de tots aquells catalans i catalanes de classe popular, que li van haver de rendir el seu vassallatge. 

Al País Valencià, la mani de la Diada del 9 d’octubre també va contar amb la presència d’un bloc antiautoritari, continuació del bloc raret de la mani 
del 25 d’abril. La diada, a més, coincidí amb la presentació del col·lectiu llibertari del País Valencià “L’Ullal”. 

Per la seva part, els i les tempestaires van encetar la tercera edició del certamen de contes antiautoritaris “La Rosa dels Vents” del que estaran preparant 
l’edició del llibre quan es publiqui aquest número de la Rosa. Van presentar a Can Vies el llibre “Ni Nadal, ni Setmana Santa” del Jordi Martí, del que 
trobareu una ressenya en el present número de la publicació. Coincidint amb l’aniversari de la constitució ecspanyola, Negres Tempestes publicà un 
manifest en la seva contra. 

Pel que fa al col·lectiu pratenc Catarko, cal dir que han estat de celebracions. Durant l’últim cap de setmana de gener van celebrar el 6è aniversari del 
Kasal Okupat de El Prat - Alta Tensió. Per molts anys!!!! A més, coincidint amb l’aniversari, van col·laborar en les jornades en record de les víctimes del 
franquisme en complir-se el 70è aniversari de l’entra de les tropes feixistes a El Prat de Llobregat. 

També volem donar la benvinguda a un parell de projectes de difusió de les idees i la cultura llibertària: els portals www.culturalliure.net i www. 
difonlaidea.tk. El primer d’ells recull llibres, pel·lícules i documentals que poden consultar-se per internet i que tenen una temàtica llibertària i/o crítica 
amb el sistema capitalista actual. Per la seva banda, el portal de “Difon la Idea” és una biblioteca virtual de textos llibertaris i en català. A més, han editat 
el “Manifest d’Unabomber” traduït al català del que trobareu una ressenya en aquesta publicació. 

Durant el mes de febrer es va desenvolupar la tercera edició del Febrer Llibertari a Sants (barcelonès) on col·laboren les i els companys de Negres 
Tempestes. També vam publicar el manifest “Una nova operació d’estètica del 23f” per denunciar l’intent de netejar la imatge de la figura del rei 
tergiversant el paper d’aquest en l’intent de cop d’estat de l’any 1981. 

El passat 20 de març la Ciutat Invisible i Negres Tempestes van organitzar la presentació del llibre “La Semana Tràgica: Barcelona en llamas. La revuelta 
popular y la Escuela Moderna” de Dolors Marin en commemoració de la Revolució de Barcelona de 1909. 

Finalment, volem anunciar la segona edició de la Universitat Lliure de Barcelona on col·laborem alguns membre del col·lectiu Negres Tempestes. 
L’edició d’enguany tindrà com un dels objectius principals la creació de grups d’autoaprenentatge col·laboratius estables. 



La societat Industrial 
i el seu futur 

Theodone J, Kacsyngki 

Joan Saura celebra el 20è 
aniversari de la massacre 
de Tiananmen 


Els antisistema 
utilitzen 

martells i fuets S/M 
contra els mossos 


17/3/2009 

Enguany es cumpleix el 20è 
aniversari de les revoltes de 
la Plaça de Tiananmen, més 
conegudes com “la massacre de 
Tiananmen” que van consistir 
en una sèrie de manifestacions 
liderades per estudiants de la 
República Popular Xinesa que 
van tenir lloc entre el 15 d’abril 
i el 4 de juny de 1989, i que es 
van saldar amb 10000 ferits i 
2600 morts dels manifestants 
en mans de l’exèrcit xinès. 

Joan Saura, conseller d’interior 
de la Generalitat de Catalunya 
ha volgut retre homenatge 
a la massacre de Tiananmen 
celebrant el seu 20è aniversari. 
El conseller ha convocat una 
roda de premsa per anunciar 
els actes que formaran part 
d’aquesta celebració i que durà 
a terme en conjunció amb els 
Mossos d’Esquadra subordinats 
als seus designis. 

L’acte principal consistirà en 
una reproducció de les violentes 


càrregues contra els estudiants, 
que en aquest cas es manifesten 
contra el pla Bolonya, tot i 
que a una escala molt més 
moderada: en aquest cas no hi ha 
intervindrà l’exèrcit i tampoc es 
preveu que hi hagi morts. Saura 
ha justificat la moderació dient 
que es veu limitat en l’aplicació 
d’un grau de violència que 
resulti assumible per a l’opinió 
pública d’una socialdemocràcia 
com la que vivim. El conseller 
ha declarat que intensificarà la 
repressiópolicialindiscriminada 
al llarg de tot l’any 2009, el 
qual ha batejat amb el nom de 
“any Tiananmen” i no descarta 
mantindre-la indefinidament. 
També ha volgut mostrar el 
seu suport incondicional i 
admiració pel govern xinès, amb 
qui comparteix la mateixa línia 
política comunista-autoritària- 
neoliberal. 

TruePress 



El conseller mostra davant les càmeres la imatge més famosa de la massacre de Tiananmen. 


Després d’haver descobert el martell que va contusionar 
a un periodista, els mossos aporten més proves de la 
violència que van utilitzar els violents antisistema 
infiltrats entre els manifestants anti-bolonya per 
tal de justificar la violència que van utilitzar ells. El 
servei “d’intel·ligència” dels mossos d’esquadra ha 
estat analitzant exhaustivament totes les imatges 
enregistrades sobre la càrrega policial i ha presentat un 
informe revelant les múltiples armes que van utilitzar 
els antisistema, del qual us oferim dos exemples: 



Aquí podem apreciar el fuet sadomassoquista amb què un 
antisistema va fuetejar lascivament a un mosso d’esquadra. 



Amb aquesta destral, els antisistema pretenien trencar el 
cordó policial i arribar a plaça St Jaume per tal d’okupar 
el palau de la Generalitat, i instaurar l’anarquia. 

